അച്ഛനെയും അമ്മയെയും കോവിഡ് എടുത്തു ഈ വീട്ടില് ഇനി ലിബിനയും അഭിനവും മാത്രം പാലേരി കോഴിക്കോട്: എട്ടുദിവത്തിനിടെ ലിബിനക്കും അഭിനവിനും നഷ്ടമായത് പ്രിയപ്പെട്ട അച്ഛനെയും അമ്മയെയും. കോവിഡ് മഹാമാരിയാണ് 10, 12 ക്ലാസുകളില് പഠിക്കുന്ന ഈ മക്കളെ അനാഥരാക്കിയത്. അച്ഛന് ചങ്ങരോത്ത് ഗ്രാമപഞ്ചായത്ത് രണ്ടാം വാര്ഡ് തോട്ടത്താംകണ്ടി മൂഞ്ഞോറേമ്മല് ഭാസ്കരന് 56 ആഗസ്റ്റ് മൂന്നിനാണ് മരിച്ചത്. ആഗസ്റ്റ് 10ന് അമ്മ ലീല54യും യാത്രയായി.കോവിഡ് ചികിത്സക്കിടെയാണ് ഭാസ്കരന് കോഴിക്കോട് മെഡിക്കല് കോളജ് ആശുപത്രിയില് വെച്ച് മരിച്ചത്. ഇദ്ദേഹത്തിന് വൃക്ക സംബന്ധമായ അസുഖവും ഉണ്ടായിരുന്നു. മൃതദേഹം കോഴിക്കോട് ശ്മശാനത്തില് സംസ്കരിച്ചു. നിത്യരോഗിയായ ലീലയും മെഡിക്കല് കോളജില് ചികിത്സയിലിരിക്കെയാണ് മരിച്ചത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇവരെ വീട്ടുമുറ്റത്താണ് സംസ്കരിച്ചത്.മകള് ലിബിനക്കും കോവിഡ് വന്നെങ്കിലും ഇപ്പോള് ഭേദമായി. അച്ഛനമ്മമാരില്ലാതെ ഇനി എന്ത് എന്ന ചോദ്യം പ്ലസ് ടു പഠിക്കുന്ന ലിബിനയേയും പത്താം തരത്തില് പഠിക്കുന്ന അഭിനവിനേയും തുറിച്ചുനോക്കുന്നുണ്ട്. ഇതുവരെയുള്ള സഹായങ്ങളെല്ലാം വാര്ഡ് മെംബര് എം.കെ. ഫാത്തിമയുടെ നേതൃത്വത്തില് ലഭ്യമാക്കിയിട്ടുണ്ട്.ദാരിദ്ര്യരേഖക്ക് താഴെയുള്ള പട്ടികജാതി കുടുംബമാണിവരുടെത്. മാതാപിതാക്കള് അപ്രതീക്ഷിതമായി നഷ്ടപ്പെട്ടതിന്റെ വേദന ഇതുവരെ ഈ മക്കള്ക്ക് മാറിയിട്ടില്ല.